cyanic-selkie/wikianc huggingface dataset:
Warholin supertähdet
Andy
Tähdet olivat harvoin perinteisellä tavalla kauniita ja monilla heistä oli vakavia huumeongelmia. Factoryn joukko oli tavallaan kokoelma oikeaan Hollywoodiin kelpaamattomia outolintuja. Warhol itse kieltäytyi huumeista, mutta katsoi ja kuvasi mielellään tähtiensä itsetuhoista käyttäytymistä sivusta. On myös sanottu, että Warhol piti ympärillään mitä kummallisimpia ihmisiä, jotta kukaan ei kiinnittäisi häneen huomiota, sillä hän myönsi olevansa ujo ihminen ja pitikin usein mustia laseja silmillään välttyäkseen katsekontaktilta ja nauhoitti ihmisten puhetta sen sijaan että keskustelisi heidän kanssaan.
Maarit Hurmerinta
Ura
Vuonna 1978 levy-yhtiöksi vaihtui Finnlevy ja ilmestyi ”Jäätelökesä”, joka on Hurmerinnan suurimpia hittejä. Siivet saan -pitkäsoiton myynti saavutti kultalevyrajan ja samoin kävi seuraavalle albumille Nykyajan lapsi (1980), joka oli kokonaan Sami Hurmerinnan säveltämä, sovittama ja tuottama. Tässä vaiheessa Hurmerinta teki enemmän töitä ahkerana taustalaulajana kuin soololaulajana. Viimeinen Finnlevyllä julkaistu albumi oli Elämän maku (1981). 1980-luvulla ilmestyi albumeja tasaiseen tahtiin, ja vuonna 1986 levy-yhtiöksi vaihtui CBS.
Vuonna 2002 ilmestyivät albumi Metsäntyttö ja kokoelma nimeltään Laakson liljasta metsän tyttöön. Vuonna 2004 toteutui englanninkielinen jazz-projekti kun Warnerilta ilmestyi albumi Good Days, Bad Days. Warner julkaisi myös vuonna 2006 kokoelman 30 suosikkia – Maarit, mutta studioalbumi Nälkää ja rakkautta levytettiin EMI:lle.
Sami Salo
Maajoukkueura
Sittemmin Salo on esiintynyt Suomen maajoukkueessa kolmesti, vuosien 2006, 2010 ja 2014 talviolympialaisissa. Vuonna 2006 Suomi sijoittui hopealle ja vuosina 2010 ja 2014 pronssille.
Tanssii tähtien kanssa (9. tuotantokausi)
Pistetaulukko
1 Tommi Evilä ei kilpaillut kolmannessa suorassa lähetyksessä esikoispoikansa syntymän vuoksi. Kilpailun säännöt sallivat kilpailijalta poisjäännin yhdestä jaksosta syksyn aikana, mikäli kyseessä ovat ”pakottavat henkilökohtaiset syyt”.
Seppo Maaniittu
Seppo Juhani Mikael Maaniittu (14. syyskuuta 1939 Lavia – 20. marraskuuta 2013 Harjavalta) oli suomalainen näyttelijä, ohjaaja ja näytelmäkirjailija.
Henrik Sandström
Urheilu-ura
Henrik Sandström osallistui MM-kilpailuihin 1983 Helsingissä maratonilla. Hänen ennätyksensä on 2.14.23, juostu 4. kesäkuuta 1983.
Magneettinen purje
Toimintaperiaatteet ja rakenne
Kun varautunut hiukkanen kuten protoni tai elektroni liikkuu magneettikentän läpi kohtisuoraan magneettikentän voimaviivoja vasten muuttuu hiukkasen liikerata. Auringosta lähtevässä aurinkotuulessa on maapallon lähistöllä miljoonia protoneja ja neutroneja kuutiometrissä avaruutta. Hiukkaset liikkuvat Auringosta poispäin 400–600 kilometrin sekuntinopeudella. Magneettinen purje pystyy kiihdyttämään näitä hiukkasia ja täten saamaan aikaan työntövoimaa.
Säilyttäminen
Magneettinen purje voidaan keriä rullalle avaruusaluksen ruumaan kun sitä ei käytetä. Se olisi vain kerä suprajohtavaa johdinta. Jotta purjetta voitaisiin käyttää, silmukkaan käynnistettäisiin sähkövirta. Kun virta alkaa kiertää silmukassa, enempää energiaa ei enää tarvittaisi. Silmukassa kiertävä virta aiheuttaa magneettikentän, joka puolestaan pyrkii laajentamaan silmukkaa, joten silmukka keriytyy automaattisesti auki ja vetäytyy ympyränmuotoon.
Plasmatuulessa
Toimiessaan kaukana planeettojen magnetosfääristä, magneettinen purje pakottaa aurinkotuulen positiivisesti varautuneet protonit kaartumaan, kun ne menevät silmukan läpi. Protonien impulssin muutos aiheuttaa voiman magneettista kenttää eli magneettisilmukkaa vasten.
Helootit
Helootit olivat orjien luokka erityisesti antiikin Spartassa. Varhaisimmat helootit olivat Lakonian alkuasukkaita, jotka olivat joutuneet spartalaisten alistamiksi. 600-luvulla eaa. Sparta valtasi Messenian ja alisti myös sikäläisen alkuperäisväestön. Tämän jälkeen suurin osa helooteista oli messenialaisia. Helootit eivät olleet kenenkään kansalaisen yksityisomaisuutta vaan he kuuluivat valtion omistukseen. He tekivät maaorjien tapaan töitä maatiloilla ja kotitalouksissa, minkä lisäksi he toimivat myös spartalaisten hopliittien avustajina, kevytaseisina tai soutajina Spartan laivastossa.
Salinkallion koulu
Historia
Koulu aloitti toimintansa vuonna 1942 keskikouluna Lahdenpohjassa Laatokan rannalla. Vuonna 1944 koulu lopetti toimintansa Lahdenpohjassa sotatoimien takia ja muutti Lahteen jatkaen toimintaansa Lahden lyseon rakennuksessa, jolloin nimi muuttui Lahden Keskikouluksi. Vuonna 1953 valtio siirsi Lahden keskikoulun ja Kannaksen lyseon erilliseen koulurakennukseen.
Pelorus
Pelorus on maailman neljänneksitoista suurin moottorijahti. Pituutta sillä on 115 metriä ja sen hinnaksi tuli noin 250 miljoonaa euroa. Tim Heywoodin suunnitteleman teräsrunkoisen aluksen rakensi Lürssenin telakka Bremenissä Saksassa. Alus otettiin käyttöön 2003.
Peloruksen pääkoneina ovat kaksi Wärtsilän 5 300 hevosvoimaista 12V 26 -dieselmoottoria joilla se saavuttaa 19 solmun (35 km/h) nopeuden, mutta normaaliajossa matkavauhtia on noin 12–14 solmua. Aluksesta sisätiloista on saatavilla rajoitetusti yksityiskohtaista tietoa, sillä Abramovitš haluaa suojata perheensä yksityisyyttä.
Jahdin 46-henkinen miehistö asuu aluksessa ja pitää sen jatkuvassa purjehdusvalmiudessa.
Täydellinen rikos
Tarina
Elokuva siirtyy kuukausia eteenpäin kun vaimo on saanut kuolemantuomion ja tuomio kuuluisi täyteenpanna vuorokauden sisällä. Tony on ottanut rennosti viimeiset kuukaudet, tuhlaamalla ahkerasti rahoja joilla oli alun perin tarkoitus maksaa Swannille vaimon murhasta. Mark kuitenkin ilmestyy paikan päälle ja ehdottaa että Tony ottaisi syyt murhasta niskoilleen. Tonyn kysyessä, miten hän muka selittäisi olevansa vastuussa murhasta, jossa kaikki todisteet viittaavat vaimon syyllisyyteen, Mark kertoo valmistelleensa selityksen, joka Tonyn järkytykseksi vastaa lähes täydellisesti tapahtumien oikeaa kulkua. Tony kuitenkin kieltäytyy ja Mark on alkamassa väittelemään, kunnes murhaa tutkinut tarkastaja Hubbard ilmestyy paikan päälle kertoen tulleensa kysymään Tonyn kuulumisia. Tony rupeaa keskustelemaan Hubbardin kanssa ja Mark, joka vetäytyi makuuhuoneeseen äkkää rahasalkun, jossa on vielä paljon enemmän rahaa kuin mitä Tonylla pitäisi olla varaa kantaa mukanaan. Tämän nähtyään Mark tajuaa että hänen selityksensä, jolla Tony ottaisi syyt niskoilleen, pitääkin paikkaansa ja Tony on todellinen syypää kaikkeen.
Pikkumalkoha
Levinneisyys ja elintavat
Pikkumalkohaa tavataan Malakan niemimaalta Myanmarista Malesiaan ja Sumatralta ja Borneolta. Lajin elinympäristöä ovat metsät, kumipuuviljelmät ja puutarhat. Linnut liikkuvat yksin tai pareittain, ja niiden ravintoa ovat hyönteiset.
Apinapinseri
Alkuperä
270px|thumb|Historiallinen valokuva varhaisesta apinapinseristä vuodelta 1915 – yhdennäköisyys kääpiöpinseriin ja terriereihin oli tuolloin selkeämmin havaittavissa. Ennen rotanmyrkkyjä rottien tappamiseen käytettiin pieniä koiria. Saksassa ja sen naapurimaissa on käytetty snautserin tai pinserin tapaisia koiria. Näistä roduista yksi oli apinapinseri, jonka alkuperä on 1600-luvun Etelä-Saksassa. Sen arvellaan polveutuvan pienestä, nykyään hävinneestä saksalaisesta terrieristä. Toiset puolestaan uskovat sen olevan karkeakarvaisen pinserin jälkeläinen - näistä Suomen Kennelliitto puoltaa tätä teoriaa. On olemassa myös teoria, että apinapinseri olisi sukua belgialaiselle griffonille, jonka kehitykseen se olisi vaikuttanut. Sen uskotaan vaikuttaneen myös kääpiösnautserin jalostukseen.
Etymologia
Alkuperäinen nimi Affenpinscher tulee Saksasta ja saksankielen affe on suomeksi "apina". Ranskalaiset ovat kutsuneet rotua nimellä diablotin moustachu eli "viiksekäs pikkupaholainen" ja englantilaiset puolestaan nimillä monkey dog ("apinakoira") sekä ape terrier ("apinaterrieri").
Uren
thumb|250px|[[Toinen maailmansota|Toisen maailmansodan muistomerkki Urenissa.]] Uren on kaupunki Nižni Novgorodin alueella Venäjällä. Se sijaitsee Usta-joen varrella 183 kilometriä Nižni Novgorodista koilliseen. Kaupunki on Urenin piirin keskus. Sen kautta kulkee Nižni Novgorodin ja Kirovin välinen rautatie. Asukkaita on 12 200 henkeä (vuonna 2005).
Tom Laughlin
Laughlin osallistui varsinkin myöhempinä vuosinaan aktiivisesti politiikkaan. Hän oli ehdolla presidenttiehdokkaaksi vuosina 1992, 2004 ja 2008. Laughlin tunnettiin varsinkin Irakin sodan arvostelijana.
Nick Halloran
Ura
Sioux Falls Stampede varasi Halloranin 364. pelaajana USHL:n varaustilaisuudessa 2015. Hän siirtyi kaudeksi 2015–2016 kuitenkin Kanadaan BCHL-junioriliigan Trail Smoke Eatersiin. Halloran voitti joukkueen sisäisen pistepörssin tehoilla 21+24=45.
Pat Monahan
Patrick "Pat" Monahan (s. 28. helmikuuta 1969 Erie, Pennsylvania) on Grammy awardin voittaneen Train-yhtyeen keulahahmo, laulaja ja lauluntekijä. Hän kirjoitti ja lauloi Spider-Man 2 – Hämähäkkimies 2:n tunnuslaulun "Ordinary", mutta Trainin teki tunnetuksi kappale Drops Of Jupiter, joka 2001 voitti kaksi Grammya (Best Rock Song and Best Instrumental Arrangement Accompanying Vocalists). Kappale on aistikas taideteos, jossa sekoittuvat monet eri instrumentit. Kappaleen sanoitus on runollinen, ja Monahan kirjoitti kappaleen edesmenneelle äidilleen, joka kuoli syöpään.
Matti Virkkunen
Virkkunen oli kokoomuksen asettama Urho Kekkosen vastaehdokas presidentinvaaleissa 1968. Hän kampanjoi ”suomalaisen elämänmuodon ylläpitäjänä”. Virkkunen sai vaalissa 24 prosenttia äänistä.
Elämä ja ura
Virkkusen vanhemmat olivat kokoomuspoliitikko, kirkkoherra ja kansanedustaja Paavo Virkkunen ja käsityönopettaja Katri Thulé. Virkkunen valmistui ylioppilaaksi Helsingin Suomalaisen normaalilyseon klassiselta linjalta vuonna 1927. Hän suoritti ylemmän oikeustutkinnon vuonna 1934 ja sai varatuomarin arvon vuonna 1937.
Lumikenkäjänis
Metsäjäniksen tapaan lumikenkäjänis vaihtaa väriä vuodenajan mukaan ja on talvella valkoinen. Korvien kärjet ovat kuitenkin tunnusomaisesti mustat myös talvella.
Jeremiah C. Sullivan
thumb|Jeremiah C. Sullivan Jeremiah Cutler Sullivan (1. lokakuuta 1830 Madison, Indiana – 21. lokakuuta 1890) oli yhdysvaltalainen lakimies ja sotilas, joka palveli Pohjoisvaltioiden kenraalina Yhdysvaltain sisällissodassa. Hänen samanniminen isänsä oli Indianan osavaltion korkeimman oikeuden tuomari.
Romanian kansanäänestys perustuslain muutoksesta 2018
Tausta
Syyskuussa 2018 Romanian korkein oikeus päätti, että Romanian parlamentin tekemä muutosehdotus oli maan perustuslain mukainen, minkä johdosta kansanäänestys voitaisiin järjestää.
Ossi Elstelä
Punainen Mylly
Vuonna 1945 Elstelä lopetti Suomi-Filmin palveluksessa ja aloitti vastaperustetun Iloisen Teatterin johtajana. Teatterin ensinäytös oli revyy Lähtölaukaus 21. maaliskuuta 1945. Näytelmä pantiin pystyyn poikkeusoloissa, Elstelä vastasi lavastuksesta, näyttelijöiden rekrytoinnista ja ohjauksesta. Lisäksi hän näytteli kyseisessä revyyssä. Iloinen Teatteri lakkautettiin kesäkuussa 1946. Heti sen jälkeen Elstelä käynnisti kabareen Helsingin Kaivohuoneella ja samana kesänä hän aloitti näytökset myös Pihlajasaaressa. Syyskuussa 1946 Elstelä aloitti Cabaret-Fennian Helsingin Mikonkadulla. Niin ikään vuonna 1946 aloitti toimintansa revyyteatteri Punainen Mylly. Elstelä oli sen kantavia voimia. Hän ohjasi lukuisia revyitä, kuten Syntiset enkelit (1945), Musta kissa (1946), Se pyörii sittenkin (1948) ja Meksikon pikajuna (1952). Lisäksi hän ohjasi muun muassa operetin Rio Rita (1950) nimiosassa Laila Jokimo.
Red Sucker Lake
54.14917°N, -93.56444°W
Inkeriläiset
Suomessa elää noin 50 000–70 000, Venäjällä noin 19 000 ja Virossa noin 7 500 inkeriläistä. Inkeriläisten alkuperäinen asuinalue sijaitsee nykyään Pietaria ympäröivällä Leningradin alueella Luoteis-Venäjällä. Neuvostoliiton toteuttaman inkeriläisten kansanmurhan ja venäläistämistoimien johdosta sekä teollistumisen ja kaupungistumisen seurauksena lähes kaikki inkeriläiset puhuvat nykyään äidinkielenään venäjää, kun vielä vuonna 1926 oli 98 prosentin äidinkieli oli suomi. Kuitenkin vuonna 2015 Suomessa asuneista 67 000 venäjänkielisestä alle puolet oli etnisiä inkeriläisiä, ja sen lisäksi moni inkeriläinen oli rekisteröinyt äidinkielekseen suomen.
Glasnost
Neuvostoliiton kommunistisen puolueen pääsihteerin Mihail Gorbatšovin vuonna 1985 käynnistämä avoimuuspolitiikka glasnost vapautti Neuvostoliiton ilmapiiriä. Inkeriläisten itsetunto heräsi, kansallinen liikehdintä alkoi, vankileireistä ja karkotuksista voitiin puhua avoimesti ja inkeriläiset etsivät juuriaan. Inkeriläisten keskeisimmille asuinalueille Inkerinmaalle, Neuvosto-Karjalaan ja Neuvosto-Viroon perustettiin kansallisia kulttuuriseuroja, Inkerin-liittoja.
Samalla käynnistyi myös kirkollinen herääminen, kun aiempaa useampi inkeriläinen kiinnostui sukujensa luterilaisesta taustasta. Glasnostin seurauksena valtion kontrolli uskonnollisia yhteisöjä kohtaan alkoi murtua ja inkeriläiset ryhtyivät perustamaan seurakuntia. Niistä muodostettu Inkerin kirkko aloitti itsenäisen toimintansa 1992. Kirkon perustaminen oli paitsi uskonnollinen, mutta myös kansallinen projekti: oma kansallinen kirkko korvasi puuttuvia kansallisia rakenteita.
Vironinkeriläiset
Virossa inkerinsuomalaiset ovat pitkään esiintyneet tilastoissa suomalaisina, siis ilman tarkennusta siitä, että he ovat lähtöisin Inkeristä. Vasta uusimmassa Viron väestönlaskennassa inkeriläisillä oli mahdollista rekisteröityä myös inkerinsuomalaisiksi. Vaihtoehtoa käytti muutama sata. Uudelleenitsenäistymisen jälkeen Viroon on tullut myös uusi suomalaisryhmä, Suomesta Viroon muuttaneet suomalaiset, joilla ei ole inkeriläistaustaa. Lisäksi Virossa on entuudestaan asunut suomalaisia, joilla ei ole inkeriläistaustaa, mutta Viron kansalaisuus. Näin ollen Virossa on siis periaatteessa kolme eri suomalaisryhmää, mikä vaikeuttaa tilastointia.
Kansanrunous ja musiikki
Vanhalla Inkerinmaalla henkistä elämää kannusti erityisesti papisto. Luterilaisen kirkon johdolla perustettiin sunnuntaikouluja ja jopa kansakouluja. Ensimmäinen lauluseura perustettiin Markkovassa 1860-luvulla, mutta suurempi merkitys oli Kolppanan seminaarilla, joka perustettiin vuonna 1863. Kuoroharrastus sai vaikutteita Suomesta ja Virosta, missä oli alettiin järjestää laulujuhlia. Suurten esikuvien mukaiset laulujuhlat järjestettiin Inkerissä ensimmäisen kerran Skuoritsassa vuonna 1899. Yksi juhlien järjestäjistä oli inkeriläisten kansallishymnin säveltäjä Mooses Putro.
Muuton ehdot
Lausunnon perusteella tehtiin virkamiespäätöksiä, joiden pohjalta varsinainen paluumuutto käynnistyi. Inkerinsuomalaisten paluumuuttoon suhtauduttiin kuten paluumuuttoon yleensä, ja siksi muutto tapahtui tuolloisia maahanmuuttosäännöksiä väljästi tulkitsemalla. Inkerinsuomalaisten maahanmuutto huomioitiin ulkomaalaislakia muutettaessa vuonna 1993. Suomalainen syntyperä otettiin maahanmuuton erityiseksi kriteeriksi ulkomaalaislakiin vuonna 1996. Myöhemmin paluumuutossa otettiin käyttöön jonotusjärjestelmä, jossa alettiin edellyttää, että asianomaisilla olisi suomen kielen taitoa. Myöhemmin ehdot muuttuivat niin, että paluumuuttajien tuli suorittaa inkerinsuomalaisten paluumuuttajien kielitesti (IPAKI). Kun taloudellinen tilanne Venäjällä ja Virossa parantui jopa puolet muuttojonossa olevista inkeriläisistä jättäytyi jonon ulkopuolelle.
Inkeriläiset paluumuuttajat Suomessa
Inkeriläiset ovat muutto-oikeuden saatuaan muun muassa perustaneet Suomessa yrityksiä. Vuoden 2005 tiedon mukaan kolmanneksen maahanmuuttajayrityksistä perustivat Venäjältä ja Virosta muuttaneet, mutta on otettava huomioon, että kaikki näistä maista muuttaneet eivät ole inkeriläisiä. Suurin osa yrityksistä toimii ulkomaankauppa-alalla tai tarjoaa palveluita muille yrityksille. Inkeriläiset ovat työskennelleet myös matkailualalla. Inkeriläiset kuuluvat niihin maahanmuuttajaryhmiin, joihin Suomessa asennoidutaan myönteisimmin.
Vallankumouksen helluntaiyö
Seuraukset
Ludvig XVI kieltäytyi allekirjoittamasta elokuun lakeja kutsuen niitä aatelistoon ja papistoon kohdistuvaksi ”ryöstöksi”. Lokakuun 1789 alussa tapahtunut naisten marssi Versailles’hin pakotti kuninkaan taipumaan ja allekirjoittamaan lait. Lait promulgoitiin 3. marraskuuta 1789. Seurauksena muun muassa noin 1,5 miljoonaa maaorjaa vapautui. Parlamenttien toiminta lakkautettiin välittömästi. Kymmenysten lakkauttaminen puolitti kirkon tulot. Feodaalijärjestelmän purkaminen kokonaisuudessaan venyi kuitenkin kestämään pidempään. Talonpoikien pettymykseksi esimerkiksi champart-veroa ei lakkautettu tässä yhteydessä. Maaliskuussa 1790 säädetty laki feodalismin lakkauttamisesta säilytti joitain osia seigneur-järjestelmästä, ja niitä lakkautettiin vähän kerrallaan seuraavan kolmen vuoden aikana.
Theodosius II
Theodosius II (huhtikuu 401 – 28. heinäkuuta 450), hallitsi 408–450) Itä-Rooman keisari vuodesta 408. Hänen vanhempansa olivat Arcadius ja Aelia Eudoxia.
Vuonna 429 Theodosius määräsi koottavaksi kaikki Konstantinus Suuren jälkeen säädetyt lait. Codex Theodosianus valmistui vuonna 438 ja tuli olemaan perusta keisari Justinianus I:n lakikokoelmalle Codex Iustinianus.
Lorentz-muunnos
Esitystapa
z'=z
Kierrossa uusi x' ja y' ovat vanhojen x ja y koordinaattien "sekoitukset". Myös Lorentzin muunnoksessa aika ja liikkeen suuntainen koordinaatti sekoittuvat toisiinsa. Lorenzin muunnos on tavallaan paikan ja ajan "kierto", joskaan se ei matemaattisesti ole täysin sitä vastaava. Kaikissa tavallisissa suorakulmaisten koordinaattien kierroissa on säilyvä suure, x^2+y^2+z^2, joka on pisteen origosta mitatun etäisyyden neliö. Lorentzin muunnoksessakin on eräs säilyvä suure,. Tätä suuretta kutsutaan joskus aika-avaruuden etäisyyden neliöksi. Se säilyy samana kaikissa Lorentzin muunnoksissa.
Nyrkkeilyn maailmanmestaruuskilpailut 1978
Kisojen menestynein maa oli Kuuba, jonka nyrkkeilijät voittivat viisi kultamitalia ja saavuttivat kolme hopeamitalia. Ilman mitalia sen ottelijoista jäivät 60-kiloisissa Bienvenido Lazo, joka puolivälierissä hävisi Neuvostoliiton Vladimir Sorokinille tuomariäänin 3–2, sarjaa ylempänä Andrés Aldama, joka hävisi samoin äänin puolivälierissä Neuvostoliiton Valeri Lvoville, sekä 67-kiloisissa Emilio Correa, joka hävisi toisessa ottelussaan Länsi-Saksan Ernst Müllerille kehätuomarin keskeytyksellä toisessa erässä.
Viljo
Vuoden 2019 loppuun mennessä nimi Viljo on annettu 28 224 miehelle ja muutamalle naiselle. Suurin osa Viljoista on syntynyt 1900-luvun alkupuolella. Lisäksi nimi on annettu muutamalle kymmenelle henkilölle muodossa Wiljo.
Knut Albert Segerstråle
Knut Albert Segerstråle (4. huhtikuuta 1862 Helsinki – 26. toukokuuta 1920 Porvoo) oli suomalainen opettaja ja valtiopäivämies.
Segerstrålen vanhemmat olivat kapteeni Claes Otto Segerstråle ja Elisabet Constance von Born ja puoliso vuodesta 1889 Johanna Wilhelmina Frosterus. Heidän lapsiaan olivat taidemaalari Lennart Segerstråle, kirjailija Solveig von Schoultz, eläintieteilijä Sven Segerstråle ja arkkitehti Ellen Segerstråle. Segerstråle tuli ylioppilaaksi Porvoossa ja valmistui filosofian maisteriksi 1886 ja teologian kandidaatiksi 1893, papiksi hänet vihittiin 1897. Hän oli Porvoon ruotsalaisen lyseon uskonnon, logiikan ja psykologian lehtori vuodesta 1902, toimittuaan sitä ennen lyhyen aikaa opettajana Helsingissä ja Vaasassa. Segerstråle oli aatelissäädyssä edustaja valtiopäivillä 1899.
Virka- ja valtiopäivämiehet Johan Viktor Segerstråle ja Claes Samuel Segerstråle sekä juristi ja valtiopäivämies Georg Otto Segerstråle olivat Knut Albert Segerstrålen veljiä.
Hotel Chelsea
Itse rakennus valmistui vuonna 1883 yksityisasuntolaksi, joka avasi ovensa vuonna 1884. Siihen aikaan Chelsea, kuten sen lähiympäristökin, oli aivan New Yorkin suositun teatterialueen sydämessä. Muutaman vuoden sisällä teatterit muuttivat kuitenkin muualle, ja asuntolan taloudelliset paineet alkoivat kasvaa. Rakennus myytiin uudelle omistajalle vuonna 1905 ja avattiin hotellina.
Elokuvat
Hotellissa on kuvattu muun muassa elokuvat
SuomiTube
Historia
Vuonna 2014 Youtube-verkosto Splay Suomi tuotti Suomen ensimmäisen Youtube-ohjelmasarjan, Tapaa X:n, jota juonsi tuolloin Suomen seuratuin videobloggaaja Eeddspeaks eli Eetu Pesonen. Sarjaa julkaistiin torstaisin kello 17 Splay Suomen Youtube-kanavalla ja sitä tehtiin pari kuukautta. Tapaa X -ohjelmassa tutustuttiin Youtube-tähtien elämään, arkeen ja kotipaikkakuntiin.
Liam Reddox
Ammattilaisura
Toukokuussa 2011 Reddox teki vapaana agenttina yksivuotisen sopimuksen Elitserienin nousijajoukkue Växjö Lakers HC:n kanssa. Tammikuussa 2012 hänen sopimustaan jatkettiin kahdella vuodella ja huhtikuussa 2014 jälleen saman verran kevääseen 2016 saakka. Kaudella 2014–2015 Reddox oli 21 osumallaan Lakersin toiseksi paras maalintekijä Robert Rosénin jälkeen ja sijoittui koko SHL:n maalipörssissä kuudenneksi. Hän voitti myös liigan alivoimaalipörssin viidellä osumallaan. Reddox voitti kauden päätteeksi Ruotsin-mestaruuden. Elokuussa 2015 hänen sopimustaan Lakersin kanssa jatkettiin kolmella vuodella kevääseen 2019 saakka.
Keeshond
Terveystilanne
Keeshond on suhteellisen terve rotu, jolla ei ole merkittäviä taipumuksia perinnöllisiin sairauksiin. Rodulla ei ole sairauksille altistavia äärimmäisiä rakenteellisia ominaisuuksia. Yleisimpiä vaivoja ovat iho- ja turkkiongelmat, joita esiintyy noin joka kymmenennellä keeshondilla.
Keeshond ei kuulu tällä hetkellä PEVISA:an. Rotujärjestö kuitenkin suosittelee, että jalostukseen käytettävien koirien lonkat, kyynärpäät ja polvet tutkitaan sekä koirille tehdään kilpirauhasen vajaatoiminnan riskiä ennustava tyreoglobuliinivasta-ainetesti (TGA-testi) ja PHPT-sairauden (primääri lisäkilpirauhasen liikatoiminta) toteamiseksi tehtävä geenitesti.
Abdourahman Waberi
Lisäksi Waberi on toiminut englannin kielen opettajana Caenissa, jossa hän on asunut pääasiallisesti vuodesta 1985 lähtien. Hän on saanut useita palkintoja, kuten Stefan-Georg-Preisin vuonna 2006 ja Grand Prix Littéraire de l’Afrique noiren vuonna 1996. Vuonna 1998 Waberi palkittiin Prix biennal Mandat pour la libertéllä, jonka myöntää Ranskan Pen-klubi. Ranskalainen kirjallisuuslehti Lire valitsi hänet 2005 yhdeksi ”50:stä tulevaisuuden kirjailijasta”.
Lahjapaperi
Suomessa toimii yksi lahjapaperin valmistaja, Pyroll Oy.
Rathmines
Siellä sijaitsee Irlannin maavoimien varuskunta Cathal Brugha Barracks (entinen Portobello Barracks).
Gregor Piatigorsky
Gregor Piatigorsky (, 17. huhtikuuta 1903 – 6. elokuuta 1976) oli yhdysvaltalainen venäläissyntyinen sellisti.
Aurinkopurje
thumb|Aurinkopurje. Taiteilijan näkemys. Aurinkopurje (myös valopurje erityisesti silloin, kun valonlähde on muu kuin Aurinko) on avaruusaluksen työntövoiman lähde, joka perustuu valon säteilynpaineeseen. Menetelmä on vasta kehitysasteella, mutta sitä on jo kokeiltu.
Hankkeita
2016 julkaistussa Breakthrough Starshot -hankkeessa on tarkoitus kehittää pieniä valopurjeella matkaavia aluksia, joiden työntövoimaa synnytettäisiin laserilla. Hankeen varsinaisena tavoitteena on saavuttaa Alfa Centauri 20 vuodessa laukaisusta ja matkanopeudeksi nostaa 0,2 c.
Messukylän lukio
Koulussa toimitettiin myös omaa verkkolehteä Turmelua, joka pureutui nuorille tärkeisiin ajankohtaisiin asioihin. Aikaisemmin lukiolaiset tekivät omaa televisio-ohjelmaa Impulssia, mutta sen toimittaminen jouduttiin lopettamaan TV-Tampereen omistajanvaihdoksen takia. Omien medioiden ohessa viestintälinjalaiset osallistuvat lukuisiin erilaisiin viestintäaiheisiin projekteihin ulkopuolisten yhteistyökumppaneiden kanssa.
Lukio oli 2000-luvun alkuvuosina toistuvasti lakkautusuhan alla Tampereen kaupungin tilankäytön tehostamissyistä, ja vuonna 2009 tehtiin päätös lakkauttaa lukio. Messukylän lukio yhdistettiin Sammon keskuslukioon syksyllä 2010, joskin Messukylän lukion ensimmäisen ja toisen vuosikurssin opiskelijat siirtyivät Sammon keskuslukion tiloihin opiskelemaan jo kevätlukukauden loppupuolella 2010. Kaikille Messukylän lukiossa aloittaneille opiskelijoille luvattiin siirtymisestä huolimatta Messukylän lukion päästötodistus, mutta todellisuudessa opiskelijoille jaettiin Sammon keskuslukion päästötodistukset.
Saab 35 Draken
Saab J35 Draken oli Saabin suunnittelema ja valmistama hävittäjälentokone, jota valmistettiin vuodesta 1955 vuoteen 1974. Kone korvasi Ruotsin ilmavoien Saab J 29 Tunnanin ja seuraajaksi tuli Saab JA 37 Viggen. Sana draken tarkoittaa joko leijaa tai lohikäärmettä. Kirjain "J" merkitsee Jakt, hävittäjää. Kaikkiaan Drakeneita rakennettiin 651 kappaletta.
Suunnittelu ja valmistus
Drakeniin toteutettiin kaksoisdeltasiivet. Siiven 80 asteen kulma mahdollisti nopeasti lentämisen ja 60 asteen kulma mahdollisti hyvät lento-ominaisuudet hitaasti lennettäessä. Voimanlähteeksi valittiin Svenska Flygmotorin RM 6B/C turbojet eli lisenssivalmisteinen Rolls-Royce Avon 200/300.
Saab J35A Draken
Ensimmäiset J35A:t luovutettiin 8. maaliskuuta 1960 Ruotsin ilmavoimien F13-lennostolle Norrköpingiin. Viimeiset A-mallin koneet toimitettiin vuonna 1962. Tuotanto käsitti 65 typ 65 -jälkipolttimella varustettua ja 25 pidemmällä typ 66 -jälkipolttimella varustettua konetta (valmistusnumerot 35001 - 35090). Ensimmäisiin ei asennettu tutkaa eikä tähtäintä. Tyyppi oli palveluskäytössä F16-lennostossa Uppsalassa aina vuoteen 1976.
Walter Smith
Ura valmentajana
Otteluruuhka kävi lopulta Smithin ja Rangersin kohtaloksi myös Skotlannin Valioliigassa. Viimeisten kierrosten väsyneet peliotteet lipsauttivat mestaruuden Celticille kolmannen kerran peräkkäin. Skotlannin Cupin finaalissa Smith ja Rangers saivat hieman balsamia haavoihin, kun Rangers kaatoi Queen of the Southin maalein 3–2.
Joulukuussa 2009 uutisoitiin, että Smith jatkaa seuran päävalmentajana ilman sopimusta nykyisen päättyessä tammikuussa 2010. Smithin päätös on seurausta Rangersin vaikeista talousongelmista. Talousvaikeuksista huolimatta Smith johdatti Rangersin kaudella 2009/10 liigamestariksi. Smithin uran yhdeksäs mestaruus Rangersissa ratkesi kolme kierrosta ennen ylemmän loppusarjan voittoa. Kauden jälkeen hänet valittiin seitsemättä kertaa Skotlannin vuoden valmentajaksi.
Toukokuun lopussa 2013 Smith palasi Rangersin organisaatioon seuran puheenjohtajaksi. Hän kuitenkin erosi seuran sisäisten riitojen vuoksi jo elokuussa 2013.
Syysleimu
Syysleimu eli syysleimukukka (Phlox paniculata) on pohjoisamerikkalainen sinilatvakasvi, joka tunnetaan koristekasvina. Suomessa se on yleinen viljeltynä, mutta harvinainen viljelykarkulaisena.
Ulkonäkö ja koko
Syysleimu on monivuotinen, osin ruoho-, osin puuvartinen kasvi, joka kasvaa 0,5–1,5 metriä korkeaksi. Syysleimun lehdet ovat soikeat ja ruodilliset. Kukat ovat 2–3 cm leveät ja väriltään valkoiset, punaiset tai violetit lajikkeesta riippuen. Kukan teriön torvi on melko pitkä ja karvainen.
Taavi Vartiainen
Ura
Kaudeksi 2021–2022 Vartiainen siirtyi vuoden mittaisella sopimuksella Heinolan Peliittojen Mestis-joukkueeseen. Hänet nimettiin joukkueen varakapteeniksi. Lokakuussa 2021 Vartiaisen sopimus Peliittojen kanssa purettiin yhteisymmärryksessä ja hän siirtyi loppukauden kattavalla sopimuksella Ruotsin kolmanneksi korkeimmalle sarjatasolle Hockeyettan-joukkue Mariestad BoIS HC:hen. Vartiaiselle seurasta kertoi myös joukkueessa pelaava Joonas Alanne, joka pelasi aiemmin aiemmin hänen kanssaan Pelicansissa. Vartiainen pelasi Mariestadissa vain kolme ottelua ilman tehopisteitä, kunnes tammikuussa 2022 hänen sopimuksensa seuran kanssa purettiin yhteisymmärryksessä. Reilu viikkoa myöhemmin helmikuun vaihteessa Vartiaisen vahvistettiin siirtyvän loppukauden kattavalla sopimuksella Saksan kolmanneksi korkeimmalle sarjatasolle Oberliga-joukkue IceFighters Leipzigiin.
DAF
Kuorma-autot
DAF:in henkilöautovalmistus myytiin ruotsalaiselle Volvolle vuonna 1975, ja DAF keskittyi menestyksekkäiden kuorma-autojensa valmistukseen. Autotehdas on nykyään kokonaan Mitsubishin omistama ja tunnetaan nimellä "Netherlands Car B.V" tai NedCar.
Myynti Suomessa
DAF:in ensimmäisenä maahantuojana toimi Wihuri-yhtymän tytäryhtiö Autola Oy, joka toi maahan samaan aikaan myös Hillmania, Polski Fiatia ja Volkswagenia. Volvon ostettua DAF:in maahantuonti siirtyi Oy Volvo-Auto Ab:lle. Suomessa DAF:in henkilöautoja markkinoitiin erityisesti iäkkäille ja liikuntarajoitteisille autoilijoille, mutta se pysyi melko harvinaisena automerkkinä kokoonsa nähden korkeahkon hintansa vuoksi. Vuosina 1970–1976 rekisteröitiin vajaat 500 DAF-henkilöautoa, ja niitä oli vuoden 1979 lopussa rekisterissä 620 kappaletta. Suomessa eniten myydyt mallit olivat 55 ja 66.
Penismansetti
Mansetit valmistetaan yleensä silikonista. Niitä on erilaisia, realistisen peniksen näköisistä hupuista vain osan peniksestä peittävään, nypykkäisiin hihoihin. Vibraattoriominaisuuden omaavat mansetit voivat kasvattaa kaikkien osapuolien seksuaalista nautintoa.
Goraali
Goraali (Naemorhedus goral) on pienikokoinen vuohieläin, joka elää 1 000–4 000 metrin korkuisilla vuorilla Kashmirissa ja koko Himalajan vuorijonon alueella itään päin.
Indiana Jones ja kristallikallon valtakunta
Juoni
Vuonna 1957 Henry ”Indiana” Jones Jr. ja George ”Mac” McHale ovat joutuneet eversti Irina Spalkon johtamien neuvostoliittolaisten agenttien kaappaamiksi. Venäläiset tunkeutuvat Area 51:llä sijaitsevaan valtion varastoon ja pakottavat Indianan etsimään sieltä laatikon, joka sisältää kymmenen vuotta aiemmin Roswelliin New Mexicoon pudonneen Maan ulkopuolisen elämänmuodon jäänteet. Laatikon löytymisen jälkeen Mac pettää Indianan, sillä venäläiset ovat lahjoneet hänet. Indianan onnistuu paeta autiomaahan, jossa hän kuitenkin joutuu keskelle ydinräjähdyksen vaikutuksien tutkimista varten rakennettua lavastekaupunkia. Indiana kuitenkin selviää räjähdyksestä. Myöhemmin FBI löytää ja tutkii hänet Macin venäläisyhteyksien takia. Marshall Collegeen palaamisen jälkeen Indiana saa vapautuksen työstään määrittelemättömäksi ajaksi.
Venezuela
Maantiede
Pääartikkeli: Venezuelan maantiede thumb|vasen|Venezuelan kartta. thumb|left|[[Angelin putoukset.]] thumb|left|Kukenanvuori.
Kyrkösjärvi
Kyrkösjärven padon yhteydessä keskussairaalan Y-talon kohdalla on Kyrkösjärven voimalaitos, jonka putouskorkeus on 42 metriä, rakennusvirtaama 20 m³/s ja koneteho 7,3 MW. Voimalaitokselta vesi johdetaan 1,4 km:n pituiseen tyhjennystunneliin, joka kulkee sairaala-alueen alla ja päättyy Seinäjokeen lähellä kaupungin keskustaa.
Kalastus Kyrkösjärvellä
Kalastusta on Kyrkösjärvellä harjoitettu jo kymmenien vuosien ajan. Järvi tunnetaan erityisen hyvin kuhan vetouistelusta ja ison hauen virvelikalastuksesta. Kyrkösjärven kuhakanta on viime vuosien aikana pysynyt samanlaisena. Keskimääräinen kuha painaa noin 600 grammaa, mutta Kyrkösjärvestä saadaan vuosittain 5–8-kiloisiakin. Lisäksi järveen on istutettu kirjolohta. Järven ahvenet ovat pienikokoisia, mutta niitä on paikoin runsaasti. Talvella järvestä pilkitään pääosin ahventa.
Venezuela
Ilmasto ja luonto
Venezuelan kasvillisuus on pääosin trooppista. Ainavihannat ja puolivihannat metsät peittävät maasta kaksi viidesosaa ja savanni noin puolet. Orinocon suistossa on puolestaan mangrovesoita. Sademetsiä on erityisesti alavilla alueilla, ja vuoristossa kasvillisuus vaihtuu. Semitrooppista kasvillisuutta on aina 1 500 metriin. Siitä korkeammalla on vuoristokasvillisuutta, ja yli 3 000 metrissä on niin sanottua páramo-kasvillisuutta, jossa on pääosin vuoristopensaita ja jäkäliä.
Poliittinen järjestelmä
Nicolás Maduro valittiin vuonna 2018 toistamiseen presidentiksi, mutta vaalit tuomittiin laajasti vilpillisiksi. Tämän jälkeen demokraattisesti vuonna 2015 valittu Venezuelan kansalliskokous julisti puheenjohtajansa Juan Guaidón presidentiksi. Monet maat ovat tämän jälkeen tunnistaneet Guaidón Venezuelan johtajaksi, mutta Maduroa tukevat edelleen monet sen kanssa liittoutuneet maat, kuten Venäjä, Kiina ja Kuuba. Guaidón kykyjä chávismon kaatamiseksi on kuitenkin myös laajasti epäilty.
Hyötäminen
Hyötäminen on puutarhanhoidossa käytetty keino, jolla kasvien vuosirytmi saadaan sekaisin ja kasvi saadaan kukkimaan väärään aikaan. Tunnetuin hyötämisharrastus on keväällä kukkivien sipulikukkien, kuten hyasintti ja amaryllis, hyötäminen jouluksi kukkaan.
Venezuela
Rikollisuus
Hugo Chávezin kausilla Venezuelasta tuli maailman väkivaltaisimpia paikkoja. Maassa tehdään murhia ja tappoja enemmän kuin veristä huumejengisotaa käyvässä Meksikossa. Chávezin aloittaessa vuonna 1999 Venezuelassa oli vain vähän henkirikoksia Latinalaisen Amerikan mittakaavassa. Sieppauksetkin ovat yleistyneet räjähdysmäisesti.
Väkivaltarikollisuus kasvoi yhä Maduron presidenttikaudella, niin että murhia tehtiin noin 25 000 vuonna 2014. Tämä kasvoi vuoden 2014 keskivaiheilta vuoden 2015 puoliväliin 7 %.
Septimius Severuksen riemukaari
Kolme kaarta lepäävät pilareilla, joiden edessä on korokkeilla neljä pylvästä molemmin puolin irrallaan itse riemukaaresta. Eroosion takia niin paljon lietettä ja maata oli irronnut läheisiltä kukkuloilta, että riemukaari oli hautautunut pylväiden juureen asti ennen kuin se kaivettiin esiin maasta. Keskiaikaisen ja uuden ajan alun liikenteen aiheuttamia vauriota voi yhä havaita pylväiden jalustoissa.
Seututie 554
Reitti ja tieyhteydet
Lähde:
Šatskin järvet
Maantiede
Šatski-järvien rannat ovat matalia, lempeitä, koostuvat hiekkakivestä ja biogeenisestä materiaalista; on kosteikkoja. Järvet saavat vettä sateista ja pohjavedestä, ja joidenkin järvien vesi vaihtuu myös niitä yhdistävien kanavien kautta.
Barry Morse
Morse pääsi 15-vuotiaana stipendillä Royal Academy of Dramatic Artiin. Muutamia televisiosarjoja, joissa hän esiintyi, olivat Takaa-ajettu ja Avaruusasema Alfa. Hänen muistelmateoksensa Remember With Advantages - Chasing 'The Fugitive' and Other Stories from an Actor's Life julkaistiin vuonna 2007.
Joensuun Prihat
Historia
Maaliskuussa 2012 Joensuun Prihojen toiminta päätettiin lopettaa seuran velkaantumisen vuoksi.
Argonfluorihydridi
thumb|200px|Argon-fluorihydridin 3D-malli Argonfluorihydridi (HArF) on ensimmäinen pysyvä argonia sisältävä kemiallinen yhdiste, joka on pystytty valmistamaan. Yhdisteen syntetisoi Helsingin yliopistolta Markku Räsäsen johtama suomalainen tutkijaryhmä.
Lavatanssit (kappale)
”Lavatanssit” ei ole yhtyeen edellisen singlen tavoin sijoittunut listoille esikoissinglen tavoin.
Malaijikarhu
Nisäkäsnimistötoimikunnan ehdotus lajin uudeksi suomenkieliseksi nimeksi on pikkukarhu.
Châtillon (Hauts-de-Seine)
Liikenne
Châtillonilla on yhteinen metroasema naapurikunta Montrougen kanssa Pariisin metrolinjalla 13. Bussi 68 ajaa sieltä Pariisin Place de Clichylle ja bussit 194, 195 ja 195 Porte d’Orléansiin.
Châtillonissa sijaitsee supernopeiden TGV-junien huoltokeskus.
Myrsky
Kielellinen myrskyn käsite on historiallisista syistä jossain määrin kulttuurisidonnainen. Tuulennopeuden mukaan määritelty myrskyn alaraja on esimerkiksi Ruotsissa, Ranskassa ja Britanniassa korkeampi kuin Suomessa. Sikäläinen myrsky vastaa suomalaisen terminologian mukaan kovaa myrskyä (boforiasteikolla yhden boforin voimakkaampaa tuulta). Englannin kielessä sana storm ei liity vain tuuleen vaan mihin tahansa voimakkaaseen sääilmiöön: snowstorm – lumipyry, thunderstorm – ukonilma (vain joskus on kyseessä "ukkosmyrsky"), icestorm – voimakas jäätävä vesisade. Näitä kuvaa suomessa sana rajuilma, johon voi liittyä ukkosta, lunta ja rakeitakin, mutta 10 minuutin keskituuli ei ylitä myrskyn rajaa.
Bernie Ecclestone
Ecclestone määräsi yhtiöidensä kautta muun muassa F1-sarjan televisiointioikeuksista 1970-luvulta lähtien vuoteen 2017. Lisäksi Concorde-sopimuksen seurauksena hänen yhtiönsä päättävät F1-kilpailujen hallinnosta, järjestämisestä ja logistiikasta. Ecclestone aloitti F1-brändin kehittämisen jo 1970-luvun lopulla, jolloin hän palkkasi Patrick McNallyn myymään mainostilaa ratojen varsilta. Ecclestone syrjäytettiin 86-vuotiaana johtoasemastaan tammikuussa 2017.
Manageri-aika
1957 Ecclestonesta tuli nuoren Stuart Lewis-Evansin manageri. Hän osti Connaughtin F1-tallin, ja sillä oli sarjassa neljä kuljettajaa. Yhden hän yritti omin avuin turhaan saada Monacon GP:n karsinnan läpi. Lewis-Evansin kuoltua Marokon GP:ssä Ecclestone vetäytyi F1-sarjasta muutamaksi vuodeksi. Hän palasi F1-sarjaan 1960-luvun puolivälissä Jochen Rindtin manageriksi. 1968–1969 hän johti Lotuksen F2-tallia, jonka kuljettaja Rindt oli.
Mikko Lahtela
Ur a
Lahtela ei pelannut Pelicansissa enää toista sopimuskauttaan, vaan siirtyi kaudeksi 2015–2016 vuoden mittaisella sopimuksella Mestis-joukkue Savonlinnan Pallokerhoon. Hän oli joukkueen kolmanneksi paras maalintekijä 13 osumallaan. Kaudella 2016–2017 Lahtela nousi SaPKon kapteenistoon. Hän voitti kauden päätteeksi Mestiksen mestaruuden. Kaudella 2017–2018 Lahtela voitti joukkueen sisäisen tehotilaston lukemalla +19. Hän voitti kauden päätteeksi Mestis-pronssia. Kaudella 2018–2019 Lahtelan runkosarja jäi vain 17 ottelun mittaiseksi lokakuussa 2018 tulleen, leikkaushoitoa vaatineen olkapäävamman vuoksi.
Mörby centrum
Tunnelbanan asema avattiin 29. tammikuuta 1978. Matkaa Slussenin asemalle kertyy 11,1 kilometriä. Laiturihalli sijaitsee kalliossa 20–22 metrin syvyydessä. Lippuhalli sijaitsee Mörbyplanilla, aivan ostoskeskuksen sisäänkäyntiä vastapäätä. Asemalla on Karin Ekin ja Gösta Wesselin taidetta. Vuonna 2013 asemaa käytti arkisin 18 100 matkustajaa päivässä.
Lee Boysel
Boysel myi perustamansa Four-Phase Systemsin Motorolalle vuonna 1982. Four-Phasella oli noin myynnin hetkellä. Yrityksen tuotteisiin kuului System IV/70.
Hannover
Historia
Vuonna 1837 Ison-Britannian ja Hannoverin välinen personaaliunioni hajosi, koska Vilhelm IV:n jälkeen Ison-Britannian kruunun peri nainen, kuningatar Viktoria, mutta Hannoverissa voimassa olleen perimysjärjestyksen mukaan siellä hallitsijan oli oltava mies. Hannover pysyi kuningaskuntana vuoteen 1866 asti, kun se liitettiin Preussiin. Alueliitoksen jälkeen Hannoverin kansalaiset vastustivat preussilaishallintoa.
Sindel
Sindelin elämäkerta
Kahn ei menettänyt ainoastaan Earthrealmia sillä Kitana sai tietää äitinsä olevan hengissä ja kertoi hänelle oikean menneisyytensä, mikä sai Sindelin Kahnia vastaan. Kahnin häviö myös erotti Outworldin Edeniasta ja Sindel palasi valtaistuimelle haluten uudelleenrakentaa maailmaansa.
Meilahden tornisairaala
Aiheesta muualla
60.18861°N, 24.90528°W
Eeva Kuuskoski
Yksityiselämä
Kuuskoski avioitui toimittaja Pentti Mannisen kanssa vuonna 1991. Kuuskosken tytär Josefiina syntyi saman vuoden kesäkuussa.
Tuotantotekniikka
Valmistustekniikka
Valmistustekniikka, jossa metalleista, puusta, muoveista ja muistakin raaka-aineista, kuten keraamista, tekstiileistä ja luusta valmistetaan esineitä työstämällä, muovaamalla tai yhdistämällä muihin materiaaleihin kokoamalla, hitsaamalla, kutomalla, ompelemalla, liimalla tai muulla tavalla liittämällä. Valmistustekniikan alueeseen kuluvat tuotantolaitokset koostuvat usein monista yksittäisistä, omalla ohjauksella toimivasta tai työntekijän käyttämästä tuotantokoneesta.
Prosessitekniikka
Prosessitekniikka sisältää sellaiset tuotantotekniikat, joissa raaka-aineita käsitellään neste-, kaasu- tai plasmamuodossa ja niitä pumpataan, sekoitetaan, keitetään tai muulla tavalla käsitellään (prosessoidaan) ja yhdistetään muihin nesteisiin, kaasuihin tai kiinteisiin aineisiin. Prosessilaitoksen voidaan katsoa olevan yksi suuri kone, jossa on keskusvalvomo. Prosessitekniikan piiriin voidaan lukea myös sellaiset kiinteitä materiaaleja käyttävät tuotannot, joissa tuote on jatkuva nauha tai lanka. Esimerkkinä paperitehdas, lehtipaino, metallivalssaamo tai lankakehräämöt ja kangasvärjäämöt. Myös voimalaitokset luetaan prosessitekniikan piiriin.
Muut osa-alueet
Kolmanteen ryhmään kuuluvat kaikki muut tuotantotekniikat, jotka eivät sisälly kahteen edelliseen. Tähän ryhmään kuuluvat:
Salibandyn naisten maailmanmestaruuskilpailut 2015
Salibandyn naisten maailmanmestaruuskilpailut 2015 olivat historian 10. maailmanmestaruuskilpailut. Ne järjestettiin Tampereella 5.–12. joulukuuta 2015. Kansainvälisen salibandyliiton (IFF) hallitus myönsi järjestelyoikeudet Suomelle kokouksessaan Espoossa lokakuussa 2011.
Sijoitus- ja mitaliottelut
Neljännesfinaalit
Nylon (yhtye)
Nylon on islantilainen pop-yhtye. Se on julkaissut kolme albumia, joista kaksi nousi ilmestyessään kotimaassaan listaykkösiksi.
Yksityinen elinkeinonharjoittaja
Toiminta elinkeinonharjoittajana
Euroopan talousalueella asuva luonnollinen henkilö voi toimia yksityisenä elinkeinonharjoittajana Suomessa. Elinkeinon harjoittamista säätelee laki elinkeinon harjoittamisen oikeudesta (27.9.1919/122). Lisäksi sitä säätelevät muun muassa toiminimilaki (2.2.1979/128) ja kaupparekisterilaki (2.2.1979/129).
Henkilöyhtiöksi muuttaminen
Yksityinen elinkeinonharjoittaja voi muuttaa yrityksensä henkilöyhtiöksi eli avoimeksi yhtiöksi tai kommandiittiyhtiöksi. Avoimessa yhtiössä täytyy kuitenkin olla vähintään kaksi yhtiömiestä. Kommandiittiyhtiössä täytyy olla myös vähintään kaksi yhtiömiestä: yksi vastuunalainen yhtiömies ja yksi äänetön yhtiömies. Henkilöyhtiöksi muuttamisessa tarvitaan siis elinkeinonharjoittajan lisäksi vähintään yksi henkilö lisää. Yksityisestä elinkeinonharjoittajasta pitää tehdä lopettamisilmoitus ja uudesta avoimesta yhtiöstä tai kommandiittiyhtiöstä perusilmoitus. Kun yksityisen elinkeinonharjoittajan yritysmuoto muutetaan henkilöyhtiöksi, muuttuu y-tunnus. Henkilöyhtiölle annetaan uusi y-tunnus.
When All Is Said and Done
”When All Is Said and Done” -kappaleen espanjankielinen versio ”No Hay a Quien Culpar” (”Ei ole ketä syyttää”) julkaistiin singlenä joissakin espanjankielisissä maissa.
Uralilainen sanasto
Samojediin ulottuvaa sanastoa
Ei kuitenkaan aina: monille suomalais-samojedilaisilla sanoille ei tunneta vastineita ugrilaisista tai edes permiläisistä kielistä.
Hytti (laitos)
Lasihytissä on lasin sulatus- ja jäähdytysuunit ja se on lasinpuhaltajan työhuone. Suomen ensimmäinen lasihytti perustettiin vuonna 1681 Uuteenkaupunkiin.
Hugo Chávez
Chávez suosi sukulaisiaan virkanimityksissä. Hallinnon ja poliisin korruptio pahenivat Chávezin kaudella, samoin rikollisuus. Toisaalta Chavezin lähipiiri kavalsi valtion varoja. Vuoden 2008 jälkeen öljyn kotimarkkinahinta nousi. Niinpä inflaatio, tavarapula ja köyhyys lisääntyivät. Oppositio arvosteli kitkerästi Chávezia. Chávezia vastaan tehtiin muutama vallankappausyritys. Menestynein niistä oli vuonna 2002, jolloin liikemies Pedro Carmona piti valtaa käsissään lyhyen aikaa.
Viimeisinä vuosinaan Chávez sairasti syöpää, johon hän kuoli keväällä 2013. Chávezin jälkeen presidentiksi tuli hänen suosikkinsa Nicolás Maduro, joka voitti vuoden 2013 presidentinvaalit täpärästi.
Chávez yritetään syöstä vallasta
Chávez syrjäytettiin lyhytaikaisesti 12. huhtikuuta 2002 liikemies Pedro Carmonan johtamassa vallankaappauksessa. Yhdysvallat, joka oli tunnustanut Chávezin hallinnon, ei tuominnut kaappausta ennen kuin Chávez palasi valtaan. On myös esitetty väitteitä, että Bushin hallinto oli sotkeutunut tiiviisti kaappauksen valmisteluun. Journalisti John Pilgerin mukaan Venezuelan oppositio tapasi ennen kaappausta Yhdysvaltain edustajia Washingtonissa ja sai rahoitusta yhdysvaltalaiselta National Endowment for Democracylta (NED). Pari päivää ennen kaappausta yksityinen televisiokanava RCTV yllytti kansaa yleislakkoon Chávezin suistamiseksi vallasta. Itse kaappaus alkoi mielenosoituksessa tapahtuneesta ammuskelusta, jonka yksityinen media esitti Chávezin kannattajien aloittamaksi. Tosiasiassa tarkka-ampujat tulittivat Chávezin kannattajia, jotka vastasivat tuleen. Chávez pakotettiin luopumaan vallasta, ja kaappaajat veivät hänet pois Caracasista. Seuraavana päivänä Chávezin kannattajat marssivat kaduille vaatimaan presidentin palauttamista valtaan, mutta yksityinen media ei kertonut Chávezin tukimielenosoituksista. Kansan tukemana Chávezin joukot ottivat presidentinpalatsi Mirafloresin takaisin hallintaan ja Chávez palautettiin valtaan.
Äänestykset jatkokausista
2. joulukuuta 2007 venezuelalaiset äänestivät kansanäänestyksessä ehdotuksesta, jonka mukaan presidentin valtakausia ei olisi enää rajattu kahteen. Myönteinen vaalitulos olisi merkinnyt sitä, että Hugo Chávezin olisi mahdollista jatkaa vallassa nykyisen kautensa jälkeenkin. Äänestyksessä 51 % kannatti valtakausien rajauksen säilyttämistä.
Hintakatot ja ruokapula
Vuoteen 2010 mennessä tähän öljyrikkaaseen vesiputousmaahan oli kehittynyt historian pahin energiapula, sähkökatkoja tuli pitkin päivää, jopa kahdeksan tunnin mittaisia. Lihaa alettiin jälleen suolata vanhan ajan malliin, koska sähköllinen aika ei riittänyt pitämään jääkaappeja kylminä. Arvostelijoiden mukaan hallitus ei ole tehnyt energiainvestointeja ajallaan. Chávez on sosialisoinut useita Caracasin keskustarakennuksia ja määrännyt suuryritykset ja laitokset vähentämään 20 prosenttia energiankulutuksestaan kahden päivän sähkökatkorangaistuksen uhalla.
Ulkopolitiikka
Chávez on solminut poliittisia ja taloudellisia suhteita Kiinan kanssa. Maat ovat hakeneet poliittista ja taloudellista liittoa energian ja maatalouden yhteistyön saralla. Vuonna 2009 Venezuela toimitti 380 000 barrelia öljyä päivässä Kiinaan ja määrän arvellaan nousevan miljoonaan barreliin päivässä vuonna 2013. Myös muu kauppa Venezuelan ja Kiinan välillä on kasvanut ja kaupan arvo kasvoi 9,7 miljardiin vuonna 2008.
Chávezin hallinnon ja rajanaapuri Kolumbian välit ovat olleet kireät pitkään. Kolumbia on syyttänyt Venezuelaa FARC-sissiryhmän tukemisesta ja Venezuela puolestaan on ärsyyntynyt Kolumbian alueella olevasta Yhdysvaltain sotilastukikohdasta, jonka se kokee turvallisuusuhaksi. Elokuussa 2009 Chávez varoitti, että Yhdysvaltain ja Kolumbian päätös laajentaa sotilastukikohtaa ja operaatioita vaarantaa koko alueen vakauden ja vie mantereen askeleen lähemmäksi sotaa. Myöhemmin elokuussa 2009 Chávez normalisoi suhteet lähettämällä suurlähettilään takaisin Kolumbiaan, jonka Venezuela veti pois Kolumbian syytettyä Chávezia FARC-sissijärjestön tukemisesta. Venezuela kuitenkin katkaisi dipolomaattisuhteet samasta syystä vuonna 2010, kun Kolumbia toisti syytteensä FARC-sissien suojelemisesta. Juan Manuel Santosin noustua maan presidentiksi maiden välejä lämmitettiin ja diplomaattisuhteet palautettiin. Presidenttien tapaamisessa Chávez painotti ettei Venezuelan alueella ole terroristeja eikä maa hyväksy terrorismia tai huumekauppaa.
Sosiaaliset ohjelmat
Chávez on aloittanut lukuisia sosiaalisia ohjelmia, kuten maksuttoman terveydenhuollon levittämisen köyhille seuduille sekä peruskoulutus- ja lukutaitokampanjan, jonka tarkoituksena on opettaa ihmisille lukutaidon ohella heidän perustuslailliset oikeutensa maan kansalaisina. Muun muassa Maailman terveysjärjestö WHO on kiittänyt tätä toimintaa. Ulkomaiset tahot ovat olleet mukana projekteissa. Venezuela on esimerkiksi myynyt Kuuballe halpaa öljyä vastineeksi asiantuntija-avusta. Suurin osa sosiaalisista uudistuksista rahoitetaan öljytuloilla valtiollisen öljy-yhtiön PDVSA:n kautta. Kesällä 2009 julkaistiin tutkimus, jonka mukaan viimeisten kymmenen vuoden ajan, jotka Chávez oli vallassa, köyhyydessä elävien määrä väheni Venezuelassa 49 prosentista 26,4 prosenttiin. Lisäksi kymmenen vuoden aikana työttömyys väheni 15 prosentista 7,5 prosenttiin.
Chávezin kotimainen suosio
Vuonna 2012 International Consulting Servicesin (ICS) toimeenpaneema kysely osoitti, että 53 prosenttia vastanneista katsoi Chevezin harjoittaman sosialismin takaavan maan kehittymisen. Sosiaalisia ohjelmia taas tuki 80 prosenttia vastanneista. Kyselyssä mitattiin myös Chávezin suosio tulevissa vaaleissa, kyselyn mukaan Chávez saisi 58,2 prosenttia äänistä.
Maailmanpankki ja kansainvälinen valuuttarahasto
Chávez ilmoitti 30. toukokuuta 2007 Venezuelan eronneen muodollisesti Maailmanpankista ja Kansainvälisestä valuuttarahastosta – joita hänen mukaansa dominoi Yhdysvaltojen imperialismi – sekä maan maksaneen kaikki velkansa viisi vuotta etuajassa. Etelä-Amerikassa on perustettu Chávezin ajatuksesta ”Etelän Pankki” (Banco del Sur), joka tarkoituksena on vähentää Maailmanpankin ja IMF:n vaikutusta alueella.
Nepotismi ja vallan keskittäminen
Hugo Chávezia on syytetty nepotismista nimittäessään ihmisiä poliittisiin virkoihin. Hänen isänsä Hugo de los Reyes Chávez on Barinasin osavaltion vaaleilla valittu kuvernööri.